**רויטל עמית** (נולדה ב-31 בינואר 1952) היא קריינית ושדרנית רדיו ישראלית. עבדה ב"קול ישראל" של "רשות השידור" במשך כארבעים שנה.

ביוגרפיה
--------

עמית נולדה בחיפה בשם **רויטל סלוצקי** וגדלה בנתניה. אביה של רויטל, אבינעם סלוצקי (בנו של נח סלוצקי) היה מאנשי פלגות הלילה המיוחדות. 

את שירותה הצבאי עשתה בגלי צה"ל. בשנות ה-70 הגישה בגלי צה"ל את התוכניות "חמים וטעים", "כאלה היו השירים שהיו", "מצעד המרגנית" ועוד. באוגוסט 1973 השתתפה בהצגה "כה לחי" במלאת כ"ה שנות עצמאות למדינה. באותה שנה השתתפה בהצגה "תפוס את הגנב" שהופסקה לאחר מספר הצגות בגלל מלחמת יום הכיפורים. ב-1976 החלה לעבוד ב"קול ישראל". באותה שנה גם קריינה דברי קישור בהופעתה של רקדנית הפלמנקו סילביה דוראן. ברשת ב' הגישה את התוכנית "בוקר טוב - שירים ופרפראות", והשתתפה בתוכניות ההומור "לצון נופל על לצון" (שהסתיימה במאי 1979) ו"צחוק באמצע". הופעתה הראשונה בטלוויזיה הייתה כשהנחתה ביחד עם מלאכי חזקיה את פסטיבל למנצח שיר מזמור התשיעי שהתקיים בחנוכה תשל"ט - דצמבר 1978 ושודר בשידור חי בערוץ הראשון. ב-17 בדצמבר 1979 הנחתה ביחד עם אלי ישראלי את התוכנית הראשונה של "אות ועוד" - סדרת שעשועונים ששודרה בטלוויזיה החינוכית, והמשיכה להנחות את השעשועון הזה גם בהמשך. הופיעה בהצגת ההומור "זה רדיו זה" ביחד עם יואל ריפל ומשה טימור. 

בשנות ה-80 הנחתה ביחד עם אברהם מור את המופע "כשהיסמין פורח" ששודר בשידור חי בערוץ הראשון והתקיים בבנייני האומה בחנוכה תשמ"ג - דצמבר 1982, לציון 25 שנה לתוכנית "כשהיסמין פורח", ולציון 100 שנה לעלייה הראשונה מתימן. השתתפה במשדרי הומור שונים ב"קול ישראל" כמו פינת שיחות הטלפון הפיקטיביות מסבתא אטה אישטנם ונכדתה צחית, בתוכנית "שלושה בגיגית" של שוש עטרי ודודו דותן. הגישה ברשת ג' במשך יותר מעשור את תוכנית הד"שים הפופולרית "לי ולך שיר וברכה". התוכנית חזרה לשידור בהגשתה של עמית בשנת 2009, לאחר הפסקה של 22 שנה. בנוסף, הגישה בג' את התוכניות "באוויר" (בעריכת טוני פיין) ו"עוד להיט". בתחנת הרדיו 88FM הגישה מידי שבת תוכנית שירי "אולדיז" (Oldies) בעריכת קריסטינה גוליאט.

בסוף ספטמבר 2015 הייתה רויטל עמית אמורה לפרוש מ"קול ישראל" במסגרת הרפורמה ברשות השידור. קובי מנורה, חברה לעבודה, צילם את פרידתה העצובה והנרגשת מהמאזינים ופרסם את הסרטון בדף הפייסבוק שלו. הסרטון התפשט במהירות באינטרנט, הופץ בטוויטר, זכה לעשרות אלפי צפיות ושודר בתוכניות טלוויזיה. אז, הוסכם שרויטל תמשיך לשדר ארבעה חודשים נוספים, עד יום הולדתה ה-64, בסוף ינואר 2016. שידור הפרידה הנרגש והסופי שלה מהמאזינים ומקול ישראל היה ב-30 בינואר 2016 בתחנת 88FM. היא סיימה את השידור בקריאה לשמור על קול ישראל ועל רשות השידור, המצויה בימים לא פשוטים ובעיצומן של טלטלות, ובשידור השיר My Way בביצועו של אלביס פרסלי.

מס' חודשים לאחר פרישתה מקול ישראל, החלה רויטל לשדר בתחנת הרדיו האזורית רדיוס 100FM את התוכנית **"אלה היו הימים"** שמתרכזת במוזיקה לועזית משנות ה-50 וה-60.

רויטל עמית היא אם לשניים, ביניהם השחקן יובל בינדר. מתגוררת בתל אביב. אחותה הצעירה היא השחקנית יעל עמית. אחייניתה היא השחקנית ואשת גלי צה"ל בעבר תמר עמית יוסף.

דודה, אחי אביה היה רס"ן זאב "זאבל'ה" עמית (סלוצקי) אשר עליו ועל יוסף "יוסל'ה" רגב (גרבר) כתבה נעמי שמר את השיר אנחנו שנינו מאותו הכפר.

אילן יוחסין
-----------

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
|   |   |   |   |   |   |   |   |   |   |   | נחום סלוצקי |  |
|
|   |   |   |   |   |   |   |   |   |   |   |   |   |   |   |   |   |   |   |   |  |
|   |   |   |   |   |   |   |   |   |
|   |   |   |   | חיה סלוצקי1895-1990 |   | שמעון סלוצקי1889-1959 |   |   |   |   | צבי שאול סלוצקי |   | חנה סלוצקי |
|   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |  |
|
|   |   | יונה קלמן |   | מאיר עמית |   |   |   |   |   |   |   |   | נח סלוצקי |   | רחל חרש |  |
|   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |  |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|   |   |   |   | ענת גונן |   |   |   | יפה סלוצקי |   | אבינעם סלוצקי |   | זאב עמית |   |   | שולמית צור |   | הלל צור |   |   | צילה סלוצקי |   |   | שושנה סלוצקי |
|   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |  |
|   |   |   |   |   |   |
|   |   |   |   |   |   |   |   |   |   | רויטל עמית |   | יעל עמית |   | מיקי יוסף |   |   |   |   | יעקב צור |   |
|   |   |
|   |   |   |   |   |   |   |   |   |   |   |   |   |   |   |   |   |   |   |   |  |
|
|   |   |   |   |   |   |   |   |   |   | יובל בינדר |   |   |   | תמר עמית יוסף |
|

קישורים חיצוניים
----------------

ויקישיתוף מדיה וקבצים בנושא **רויטל עמית** בוויקישיתוף
* רויטל עמית, ברשת החברתית פייסבוק
* רויטל עמית, במיזם "אישים" לתיעוד היצירה הישראלית
* שמוליק רוזן ורויטל עמית לפני תחילת התוכנית "קפד ראשו" (11.05.2013), ראיין וצילם: קובי מנורה, ראיון באתר יוטיוב
* דודו טופז ורויטל עמית - שעועית, מערכון באתר יוטיוב
* רויטל עמית, יואל ריפל ומשה טימור בכרזת הצגת הבידור "זה רדיו זה", באתר הספרייה הלאומית
* אתר למנויים בלבד נתי טוקר, הקריינית שנפרדה בדמעות מ"קול ישראל" ומהמאזינים - אחרי 40 שנה, באתר TheMarker‏, 3 באוקטובר 2015
* שגיאות פרמטריות בתבנית:יוטיוב   
'סוג: כתבה של אלון שרביט, מתוך יומן של הערוץ הראשון' אינו ערך חוקי  רויטל עמית, ה"קול" של קול ישראל, פורשת אחרי 40 שנה, כתבה של אלון שרביט, מתוך יומן של הערוץ הראשון באתר יוטיוב
* אלי אלון, רויטל עמית פורשת מ"קול ישראל", באתר News1 מחלקה ראשונה, 7 באוקטובר 2015

הערות שוליים
------------

1. ↑  עופר אדרת מה עושה האקדח של וינגייט בדירה בצפון תל אביב?, באתר הארץ, 7 באוקטובר 2013
2. ↑  משתתפי "מצעד המרגנית" תשל"ב (תמונה סרוקה, להיטון)
3. ↑  אתר למנויים בלבד נתי טוקר, "הציבור בגד בנו. עובדים קשה אבל רק משמיצים אותנו ומספרים אגדות על משכורות גבוהות", באתר TheMarker‏, 2 באוקטובר 2015
4. ↑  ירון פריד, רויטל עמית, השדרנית המיתולוגית של רשת ג' , חוזרת לשלוח ד"ש עם שיר מהעבר, באתר הארץ, 12 בנובמבר 2009
5. ↑  אתר למנויים בלבד נתי טוקר, הקריינית שנפרדה בדמעות מ"קול ישראל" ומהמאזינים - אחרי 40 שנה, באתר TheMarker‏, 3 באוקטובר 2015
6. ↑   רויטל עמית נפרדת מקול ישראל, קטע וידאו (30.01.16), וידאו באתר יוטיוב
7. ↑  דף הפייסבוק של התוכנית אלה היו הימים

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007295929205171
* ISNI: 0000 0003 6959 5906
* VIAF: 239257407
* WorldCat (עם VIAF): 239257407

 |